A saptea functie a limbajului - Laurent Binet
In A saptea functie a limbajului, Laurent Binet tese itele unei istorii secrete, cu protagonisti prestigiosi din elita intelectuala a Frantei, precum Jacques Derrida, Umberto Eco, Gilles Deleuze, Michel Foucault, Judith Butler si Julia Kristeva. Acestora li se adauga nefericitul detectiv Jacques Bayard, care se vede tarat in profunzimile teoriei literare si este nevoit sa caute un manuscris pierdut al lingvistului Roman Jakobson, despre misterioasa a saptea functie a limbajului. O comedie erudita si sclipitoare, care aminteste de Papagalul lui Flaubert si de Numele trandafirului - cu ceva influente din Codul lui Da Vinci -, A saptea functie a limbajului isi poarta cititorii de la cafenelele din Saint-Germain pana pe coridoarele universitatii Cornell sau in mijlocul duelurilor si orgiilor de la Logos Club, o societate filosofica secreta, care dateaza din timpul Imperiului Roman. Binet a scris deopotriva o parodie si un elogiu extraordinar traditiei intelectuale franceze. Laurent Binet s-a nascut la Paris, Franta, in 1972. Este autorul volumului de memorii despre experienta sa ca profesor, La vie professionnelle de Laurent B. Romanul sau de debut, HHhH, a primit in 2015 premiul Goncourt. In prezent, Laurent Binet este profesor la Universitatea Paris VIII, unde preda literatura franceza. \n O uriasa delectare produsa de portretizarea satirica, amuzanta si pe alocuri scabroasa, a unor personaje ilustre... E ca si cum s-ar fi amestecat un roman politist cu un roman de campus universitar pe care l-ar fi putut scrie Kingsley Amis daca ar fi facut parte din generatia care citea cu patima Despre gramatologie a lui Derrida. La suprafata, A saptea functie a limbajului este o harjoana, o punere in scena burlesca a unui timp in care teoria literara se afla la zenitul sau cultural; erudit, caraghios, amuzant de insolent si din ce in ce mai traznit pe masura ce inaintezi cu lectura. - Nicholas Dames, The New York Times Book Review Thriller intelectual in stilul lui Umberto Eco, deopotriva omagiu discret si calduros adus maestrului, dar si roman exemplar, plin de suspans, conspiratii elaborate si locatii exotice. - Esquire Cu A saptea functie a limbajului, Binet ridica serios miza metafictiunii... Romanul acesta traieste, poti simti cum semnificatii ce pandesc din spatele limbajului... Un roman a clef incantator, cum nu mai e altul... O incursiune tandra in istoria intelectuala a secolului al-XX-lea, care respecta perfect momentele istorice, si o ilustrare stralucita a posibilitatilor de exprimare ale romanului modern. - Publishers Weekly